钦定古今图书集成/理学汇编/文学典/第142卷 > 《跋欧阳国瑞母氏锡诰》前人
## 钦定古今图书集成/理学汇编/文学典/第142卷 > 《跋欧阳国瑞母氏锡诰》前人

淳熙己亥春二月，熹以卧病铅山崇寿精舍，邑士欧阳国瑞来见，且出其母太孺人《锡号训辞》及诸名胜
跋语，俾熹亦题其后。熹观国瑞气识开爽，陈义甚高，
其必有进乎古人为己之学，而使国人愿称焉，曰：“幸
哉！有子如此矣。”夫岂独以其得乎外者为亲荣哉！因
窃不辞，而敬书其后如此。国瑞勉旃，无忽其言之陋
也。